Imtella' Awwissu 13, 2021 Fi Spanja ċ-ċertifikat tal-vaċċin tal-Covid-19 m'għadx għadu jrid jiġi ppreżentat b'mod obbligatorju biex wieħed jitħalla jidħol f'post pubbliku. Dan wara li r-reġjun tal-Galizja, li kien għadu l-uniku reġjun Spanjol li kien għadu qed jitlob iċ-ċertifikat tal-vaċċin tal-Coronavirus biex wieħed jidħol f'post pubbliku, ħabbar li mhux se jibqa' jitlob il-Green Pass biex jiġu aċċessati r-ristoranti, il-barijiet u d-diskoteki, fost l-oħrajn. Fi stqarrija, il-Qorti tal-Galizja qalet li m'approvatx iċ-ċertifikat tal-vaċċin minħabba li fost l-oħrajn sabet għadd ta' rregolaritajiet fil-proċedura mill-Gvern tar-reġjun biex jimplimenta dan iċ-ċertifikat. F'dan ir-reġjun, liġi bħal din, li tillimita d-drittijiet tal-bniedem, teħtieġ l-approvazzjoni tal-Qorti. — La Voz de Galicia (@lavozdegalicia) August 12, 2021 Intant, fil-pajjiżi tal-blokk Ewropew, il-Green Pass mhux mitlub bl-istess mod fl-istati membri kollha. Id-Danimarka, fost l-oħrajn, qed titlob iċ-ċertifikat tal-vaċċin anki biex wieħed jitħalla jinqeda għand il-parrukkiera. Fl-Olanda, min-naħa l-oħra, il-Green Pass qed jintalab biss għall-avvenimenti tal-massa.